Čas od nakazila do prejema je odvisen od tega, od kod in kdaj je bil denar nakazan: če nakazilo poteka med računi, odprtimi pri banki Sparkasse ali preko takojšnih oz. Flik plačil, bo denar na vašem računu v nekaj trenutkih, če nakazilo poteka z druge slovenske banke, bo denar na vašem računu v nekaj urah. Nakazila med bankami se namreč izvajajo v določenih časovnih presekih (večkrat v okviru delovnega dne). Izjema so plačila nad 50.000 EUR in nujna plačila, ki se izvedejo še hitreje. Enako se izvaja čezmejni plačilni promet, če nakazilo poteka iz tujine, bo denar na vašem računu takoj po prejemu plačila iz tujine z navedenim datumom valutacije.